Video: SpaceX-ruimtekapsule en ruimtevaarders terug op aardeBob Behnken en Doug Hurley (Foto: SpaceX) Nasa se ruimtevaarders Bob Behnken en Doug Hurley se voete is uiteindelik weer stewig op die aarde nadat hulle twee maande op die Internasionale Ruimtestasie (ISS) deurgebring het. Nasa en SpaceX kon daarin slaag om Behnken en Hurley letterlik terug aarde toe te bring met die eerste seelanding in 45 jaar. Die ruimtevaarders het Sondag vroegaand die aarde se atmosfeer aan boord SpaceX se Crew Dragon-ruimtekapsule binnegedring en veilig in die Golf van Mexiko “geland”. SpaceX is die Suid-Afrikaans gebore Elon Musk se ruimtevaartonderneming. “Welkom terug op planeet Aarde en dankie dat u SpaceX gevlieg het,” het beheerders vanuit SpaceX se hoofkantoor met die landing gesê. “Dit was waarlik ’n ​​eer en voorreg vir ons,” het Hurley geantwoord. Maroela Media het vroeër berig Behnken en Hurley het geskiedenis gemaak toe hulle einde Mei aan boord Crew Dragon, gelanseer deur die nou bekende Falcon 9-vuurpyl, na die ISS vertrek het. Dit was die eerste keer in nege jaar dat ŉ ruimtetuig met Amerikaners van Amerikaanse grondgebied af gelanseer is. SpaceX het ook die eerste private maatskappy geword om mense na die ruimte te neem. Bronne: SkyNews, SpaceX, Nasa Good splashdown of Dragon confirmed! Welcome back to Earth, @AstroBehnken and @Astro_Doug! pic.twitter.com/0vAS3CcK9P — SpaceX (@SpaceX) August 2, 2020 .@AstroBehnken and @Astro_Doug have been lifted out of the water and are aboard the Go Navigator. Welcome home. #LaunchAmerica pic.twitter.com/gjqUcLMy8X — NASA (@NASA) August 2, 2020